[pic] | EUROOPAN KOMISSIO |

Bryssel 1.4.2011

KOM(2011) 178 lopullinen

2009/0060/A (COD)

KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan, joka koskee seuraavaa ehdotusta:

EUROOPAN PARLAMENTIN JA NEUVOSTON ASETUS kehitysyhteistyön rahoitusvälineen perustamisesta annetun asetuksen (EY) N:o 1905/2006 muuttamisesta

2009/0060/A (COD)

KOMISSION LAUSUNTOEuroopan unionin toiminnasta tehdyn sopimuksen 294 artiklan 7 kohdan c alakohdan nojallaEuroopan parlamentin tarkistuksistaneuvoston kantaan,joka koskee seuraavaa ehdotusta:

EUROOPAN PARLAMENTIN JA NEUVOSTON ASETUS kehitysyhteistyön rahoitusvälineen perustamisesta annetun asetuksen (EY) N:o 1905/2006 muuttamisesta

1. Johdanto

Euroopan unionin toiminnasta tehdyn sopimuksen 294 artiklan 7 kohdan c alakohdassa määrätään, että komissio antaa Euroopan parlamentin toisessa käsittelyssä ehdottamista tarkistuksista lausunnon. Komissio esittää seuraavassa lausuntonsa parlamentin ehdottamista tarkistuksista.

2. Tausta

Ehdotus toimitettiin parlamentin ja neuvoston käsiteltäväksi: 21. huhtikuuta 2009

Asiakirja KOM(2009) 194 lopullinen – 2009/0060A (COD), oikaisu 30. marraskuuta 2009, muutettu 1. joulukuuta 2009 (Lissabonin sopimuksen voimaantulo)

Euroopan parlamentti antoi lausuntonsa ensimmäisessä käsittelyssä: 21. lokakuuta 2010

Muutettu ehdotus toimitettiin parlamentin ja neuvoston käsiteltäväksi: ei päivämäärää

Poliittinen yhteisymmärrys neuvoston kannasta saavutettiin: ei päivämäärää

Neuvoston kanta vahvistettiin: 10. joulukuuta 2010

Euroopan parlamentti antoi lausuntonsa toisessa käsittelyssä: 3. helmikuuta 2011

3. Ehdotuksen tarkoitus

Unionin erilaisissa ulkoisten toimien rahoitusvälineissä on lieviä epäjohdonmukaisuuksia siltä osin kuin on kyse poikkeuksen myöntämisestä periaatteesta, jonka mukaan veroihin, tullimaksuihin tai muihin kuluihin liittyvien kustannusten maksamiseen ei voida myöntää unionin rahoitusta.

Kehitysyhteistyön rahoitusvälineen perustamisesta annetussa asetuksessa (EY) N:o 1905/2006 ja demokratian ja ihmisoikeuksien maailmanlaajuista edistämistä koskevasta rahoitusvälineestä (EIDHR) annetussa asetuksessa (EY) N:o 1889/2006 ei ole joustavuutta sen suhteen, mitkä kustannukset eivät ole oikeutettuja rahoitukseen. Muissa rahoitusvälineissä säädetään, että EU:n apua ei ”periaatteessa” voida käyttää kyseisten kustannusten rahoittamiseen. Niissä annetaan sen vuoksi mahdollisuus tapauskohtaiseen joustoon. Toimivaltainen tulojen ja menojen hyväksyjä voi tarvittaessa päättää hyväksyä näiden kustannusten kattamisen moitteettomaan varainhoitoon ja ohjelmien ja hankkeiden asianmukaiseen toteutukseen liittyvistä syistä. Onkin keskeistä säilyttää joustavuus, jos vaarana on lukkiutuminen siksi, että poikkeusmekanismeja ei ole tai ne ovat epäkäytännöllisiä (esimerkiksi tuensaajamaan äärimmäisen monimutkaisten menettelyjen takia tai alueellisten hankkeiden tapauksessa).

Siksi komissio on ulkoisten toimien rahoitusvälineiden väliarvioinnin yhteydessä ehdottanut, että kehitysavun rahoitusvälineen ja EIDHR-välineen säännökset saatetaan vastaamaan muita välineitä lisäämällä sana ”periaatteessa” verojen, tullimaksujen ja muiden kulujen rahoituksen kieltävään kohtaan. Näin annetaan mahdollisuus poikkeuksiin, joita säännellään sisäisesti tulojen ja menojen hyväksyjille annetuilla ohjeilla.

4. Komission lausunto Euroopan parlamentin tarkistuksista

4.1. Komission hyväksymät tarkistukset

Ei ole.

4.2. Komission hylkäämät tarkistukset

Komissio ei voi hyväksyä delegoituihin säädöksiin ja komitologiakysymyksiin liittyviä tarkistuksia (johdanto-osan 2 a kappale, 17 artiklan 2 kohta, 21 artikla, 22 artiklan 3 kohta, 23 artikla, 33 artikla, 34 artiklan 1 kohta, 35 artikla, 35 a artikla ja 35 b artikla).

5. Päätelmä

Keskusteluja lainsäädäntövallan käyttäjien kanssa on jatkettava toisen käsittelyn jälkeen, jotta voidaan päästä yhteisymmärrykseen mielellään niin, että Euroopan parlamentille annetaan monivuotisesta ohjelmakaudesta jäljellä olevaksi ajaksi laajat valvontaoikeudet ja jätetään avoimiksi seuraavaa ohjelmakautta koskevat vaihtoehdot, joihin kuuluu myös mahdollisuus turvautua delegoituihin säädöksiin noudattaen Euroopan unionin toiminnasta tehdyn sopimuksen 290 artiklassa määrättyjä ehtoja kaikilta osin.